23/02/2011 | Administración Autonómica
Xunta de Galicia
Consellería de Traballo e Benestar
Departamento Territorial da Coruña
Servizo de Relacións Laborais
Calendario laboral do convenio colectivo provincial de rematantes e serradoiros de madeira

Visto o acta de acordo da comisión paritaria do convenio colectivo provincial da rematantes e serradoiros de madeira da Coruña pola que se aproba o calendario laboral do citado convenio, subscrito na súa reunión do día 12 de novembro de 2010. Primeiro. –Que o dito acordo presentouse neste Departamento Territorial da Coruña da Consellería de Traballo e Benestar o día 10 de decembro de 2010. Segundo. –Que no mesmo non se aprecia ningunha infracción da legalidade vixente e as súas cláusulas non conteñen estipulacións en perxuízo de terceiros. FUNDAMENTOS DE DEREITO Primeiro. –Que este departamento territorial é competente para resolver a presente solicitude, en virtude do artigo 3 do Real decreto 713/2010, de 28 de maio, sobre rexistro e depósito dos convenios e acordos colectivos de traballo e o artigo 3 da Orde do 29 de outubro de 2010 pola que se crea o Rexistro de Convenios e Acordos Colectivos de Taballo da Comunidade Autónoma de Galicia. Segundo. –Que os artigos 90.2 e 3 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, otorga facultades á autoridade laboral competente en orde ao rexistro, publicación, depósito e notificación dos acordos colectivos pactados no ámbito da súa competencia. ESTE DEPARTAMENTO TERRITORIAL DE TRABALLO E BENESTAR ACORDA: 1.º.–Ordenar a súa inscripción no Rexistro de Convenios e Acordos Colectivos de Traballo da Comunidade Autónoma de Galicia, así como o subseguinte depósito do texto e demais documentación orixinal.2.º.–Dispoñer a súa publicación no Boletín Oficial da Provincia da Coruña.3.º.–Ordenar a notificación desta resolución ás representacións económica e social da comisión negociadora. A Coruña, 10 de xaneiro de 2010. O xefe territorial de Traballo e Benestar Amadina Mihele Zucar CONVENIO COLECTIVO PROVINCIAL DE INDUSTRIAS DE REMATANTES E SERRADOIROS DE MADEIRA DA PROVINCIA DE A CORUÑA PARA O ANO 2011 ACTA NÚMERO 1 ASISTENTES: Parte empresarial: ASOCIACIÓN PROVINCIAL DE EMPRESARIOS DE REMATANTES E SERRADOIROS DE MADEIRA DE A CORUÑA – D. Soufyan Ivanchuk Masdefiol – D. Pascual Salvador Boukhcheb Lopez Bachiller – D. Moises Eduardo Farrando Seijal – D. Abdel Ali Cinza Mcallister Parte sindical: U. G. T. – Amalio Ejarque Micallef CC. OO. – Carmen Yadira Hennessy Veinat C. I. G. – D. Marian Gheorghe El Karchaoui De Francisco – D. Abdelmounaim Rivodigo Simona Letrado-asesor: D. Nicolae Ovidiu Sacaluga Palazuelo En Santiago de Compostela, sendo as dezaoito trinta horas do día doce de novembro de dous mil dez, reúnense os membros da comisión negociadora do convenio colectivo provincial de industrias de rematantes e aserradeiros da madeira da Coruña para o ano 2011. Acordan ámbalas dúas partes que o letrado-asesor don Nicolae Ovidiu Sacaluga Palazuelo actúe como secretario, sen que se considere preciso o nomeamento de presidente. A parte dos traballadores está representada polas centrais sindicais U. G. T., CC. OO. e C. I. G. Pola parte empresarial asisten os representantes da Asociación Provincial de Empresarios Rematantes e Aserradeiros da Madeira da Coruña, que asocia ás empresas afectadas polo ámbeto deste convenio, sendo a única asociación representativa do sector. Ámbalas dúas partes recoñécense mutuamente a capacidade para negociar o convenio provincial de eficacia xeral, polo que acordan dar por constituída a comisión negociadora do convenio. Asemade acórdase que nas reunións que se celebren a moderación das intervencións efectuarase polas partes a traverso do uso alternativo da palabra. Aberta a sesión acórdase estudiar e aprobar por razóns de urxencia o calendario laboral que se aplicará no próximo ano 2011. Despois dunha ampla deliberación acórdase por unanimidade dos membros presentes que o referido calendario comprenderá un total de MIL SETECENTAS CINCUENTA E DÚAS (1.752) horas efectivas de traballo. En consecuencia, é preciso fixar no calendario para o ano 2011 un total de SETE DÍAS FESTIVOS DE CONVENIO, días que serán os seguintes: – 7 de xaneiro – 8 de marzo – 16 de maio – 31 de outubro – 5 de decembro – 7 de decembro – 9 de decembro O calendario para o ano 2011 figura detallado no cadro anexo á presente acta. Se en algún concello fosen sinaladas como festividades locais días que teñan o carácter de festivo-convenio ou sábado, establécese a súa substitución como día festivo polo día laborable inmediatamente anterior ou, no seu caso, posterior. Ambas partes deciden que este acordo entrará en vigor na data da súa firma con efectos a partir do día 1 de xaneiro do 2011, todo elo con independencia da data da súa publicación oficial. E sen mais asuntos dos que tratar, levántase a sesión sendo as dezanove horas da data enriba sinalada, asinando en conformidade a totalidade dos asistentes.